
Sülysáp Város Önkormányzata
Polgármesterétől
2241 Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: 8458-4/2014
Előterjesztést készítette: Ráczné, Szvercsek Enikő, Lányiné, Kántor Erzsébet
Előterjesztés elkészítésének időpontja: 2014. augusztus 14.
Előterjesztést véleményezi: -
Döntés módja: nyílt szavazás, egyszerű szótöbbség

Mellékletek: Beszámoló (előterjesztéshez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2014. augusztus 21-én tartandó munkaterv szerinti ülésére

2. napirendhez

Tárgy:
Tájékoztató az elmúlt negyedévben a Képviselő-testület által átruházott hatáskörökben hozott döntésekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 8. § (4) és 19. § (5) bekezdése szerint a Képviselő-testület által átruházott hatáskörben eljáró személy, illetve testület minden negyedév első képviselő-testületi ülésén köteles beszámolni az átruházott hatáskörben hozott döntéseiről.

Ennek megfelelően a melléklet szerinti beszámolót terjesztjük elő a 2014. év II. negyedévére vonatkozóan.
Kérjük a beszámoló szíves elfogadását.
…/2014. (VIII. 21.) ÖKT határozati javaslat

Sülysáp Város Önkormányzatának Képviselő-testülete a 2014. év II. negyedévében átruházott hatáskörben hozott döntésekről szóló, az SZMSZ 8. § (4) és 19. § (5) bekezdése szerint előterjesztett beszámolót elfogadja.

Határidő: azonnal

Felelős: polgármester, ESZB elnöke
Sülysáp, 2014. augusztus 14.



Horinka László s.k.



polgármester

Láttam!

Sülysáp, 2014. augusztus 14.
Tóth Krisztina s.k.

jegyző
BESZÁMOLÓ

Sülysáp Város Önkormányzata Képviselő-testületének

átruházott hatásköreiben 2014. II. negyedévében hozott döntésekről
2014. II. negyedévében kizárólag a polgármester hozott átruházott hatáskörökben döntést az alábbiak szerint:

I. Önkormányzati segély
A polgármester 2014. II. negyedévében hetenkénti gyakorisággal döntött az önkormányzati segélyek megállapításáról. Az önkormányzati segély 2014. január 1. napjától jogszabályi változás miatt magában foglalja a régi átmeneti segélyt, rendkívüli gyermekvédelmi támogatást és a temetési segélyt. 

Az elmúlt negyedévben 97 család részére 626.000,- Ft összegben került megállapításra önkormányzati segély. Fenti összegből 7 családnál temetési segély került megállapításra. 

Elutasító döntés 3 esetben született a család jövedelmi helyzete miatt.
A polgármester a rendelkezésre álló adatok alapján döntött a támogatások odaítéléséről, emellett abban az esetben, ha valószínűsíthető volt, hogy a segély nem a megfelelő célra kerül felhasználásra, családgondozói segítséget kért a segély cél szerinti felhasználásának biztosításához (4 esetben született ilyen döntés). A családgondozók a segélyezett családokkal együtt vásároltak be, majd számlákkal elszámoltak az önkormányzat felé. 

II. Közterület 

2014. II. negyedévében 4 db határozat született közterület használat engedélyezésére, és 2 db határozat a közterületen történő növénytelepítésre, melyek a PTÜB véleményének kikérését követően kerültek kiadásra.
III. Egyéb, önkormányzati vagyont érintő döntések
Az önkormányzat vagyonáról és a vagyongazdálkodás szabályairól szóló 2/2013. (II. 15.) önkormányzati rendelet 5. § (2) bekezdés szerint a polgármester döntéseiről és intézkedéseiről negyedévente beszámol a képviselő-testületnek.

1. Az Iskola u. 7. szám alatti, emeleti bérlakás bérleti szerződése lejárt, a bérlő kiköltözött, a lakás a rendeltetésnek megfelelő állapotban átvételre került. 
2. 2014. június 1-től Nagy Éva védőnő részére bérbeadásra került a Szent István tér 17/a. szám alatti szolgálati lakás.
3. A Képviselő-testület döntése alapján bérleti szerződést kötöttünk a Jo-Lac Kft.-vel a Dózsa Gy. u. 112. szám alatti pincehelyiségre (Sport Büfé).
4. Aláírásra került a Béke utca 38. (3708/2 hrsz.) alatti ingatlan bérleti szerződése, a területet Kocsis Lászlónak adtuk bérbe 5 éves időtartamra.
Sülysáp, 2014. augusztus 14.

polgármester

